Lisaks sellele et niisugune planeerimismudel on avalikkusele selgem ja arusaadavam, on tal veel üks kuldaväärt omadus: see loob ehitusprojektide ja planeeringute vahele vastastikuse vigade paranduse süsteemi, mis aitab vältida ebakvaliteetsete tööde realiseerumist.    Kui planeering jääb pealiskaudseks või planeerimisel on tehtud viga, siis on võimalik seda projekteerimise käigus parandada. Samuti vastupidi: kui projekteerimisel on lähtutud üksnes formaalsetest reeglitest, hüljates läbitöötatud planeeringu sisulise külje, siis on võimalik see projekt tagasi lükata. Järgnev tabel peaks üldjoontes iseloomustama erinevust kahe planeeringu käsitlemise viisi vahel.